नेपालको पहिलो सहभागिता
पहिलोपल्ट विश्व ट्रेल रनिङ च्याम्पियनसिपमा सहभागिता जनाएको नेपालले पुरुषतर्फ १४ औं र महिलामा १६ औं स्थान प्राप्त गरेको छ ।
स्पेन — पहिलोपल्ट विश्व ट्रेल रनिङ च्याम्पियनसिपमा सहभागिता जनाएको नेपालले पुरुषतर्फ १४ औं र महिलामा १६ औं स्थान प्राप्त गरेको छ ।शनिबार स्पेनको पेन्यागोलोसानजिक सुरु भएको च्याम्पियनसिपमा धावकहरूले ८६ किलोमिटर दूरी पार गरेका थिए ।च्याम्पियनसिपमा नेपालका लागि पुरुष टोलीमा आर्मीका तीर्थ तामाङ, समिर तामाङ, वेद सुनुवार र पूर्ण तामाङले प्रतिनिधित्व गरेका थिए । महिलातर्फ आर्मीकै रोजिना भण्डारी, छेची शेर्पा र मनिकला राईले सहभागिता जनाए । नेपाली खेलाडीमध्ये उत्कृष्ट नतिजामा तीर्थले ३६ औं र सोलुकी छेचीले ४४ औं स्थान हासिल गरे ।